Роберто Фернандес Ретамар
На моите дъщери

Превод от испански: Александър Муратов, Атанас Далчев, 1968

chitanka.info

Щерки: много малко съм ви писал,

пък и днес набързо пиша.

Искам да ви кажа,

че когато тая напаст мине

и ще мога аз отново с вас да бъда,

седнал във креслото, в радиото вслушан,

как ли ще се смееме на тез неща

и на тези стихове, и тез ботуши,

и на мутрите на някои хора,

и дори на дрехите, които днеска нося.

Но ако това не мине

и не бъдем заедно в креслата,

и ботушите не се завърнат,

знайте, че не съм могъл

да постъпя другояче.

Чувствувайте се горди с мойто име,

че минава като нишка

вредом през книжата.

Радвайте се, че сте живи,

то е хубаво и мило нещо,

както сме се радвали и ние,

пламенно обичайте нещата.

И понякога си спомняйте за мене

с чиста радост.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.